એ પાર્ટીમાં એવું સૂચન કરવામાં આવ્યું હતું, કે શિન્ડલર જ્યારે એનેમલના વાસણોના ધંધામાં છે જ, ત્યારે એનેમલના ઉત્તમ ગુણવતાવાળા સ્ટારના પ્રતીકો પોતાની ફેક્ટરીમાં બનાવીને, ઓસ્કરની સ્ત્રી-મિત્ર ઇન્ગ્રીડની દેખરેખ હેઠળ ચાલતી હાર્ડવેરની દુકાન દ્વારા તેનું છૂટક વેચાણ પણ કરી શકાય! કોઈએ વળી એમ કહ્યું, કે વર્ષો અગાઉ, આ સ્ટાર તો યહૂદીઓનું રાષ્ટ્રીય ચિહ્ન હતું, જેને ભૂતકાળમાં રોમનોએ નષ્ટ કરી નાખ્યું હતું! અત્યારે તો યહૂદી રાષ્ટ્રના સમર્થક એવા ઝિઓનિસ્ટ લોકોના હૃદયમાં જ એ અસ્તિત્વ ધરાવે છે! એટલે કદાચ યહૂદી લોકો આવા સ્ટારને હોંશે-હોંશે પહેરી પણ લેશે!